Diari Oficial de la Generalitat Valenciana


Sumari del DOGV 4098, del 02-10-2001 (2001/9110)

ACORD de 23 de juliol de 2001, de la Comissió Territorial d'Urbanisme d'Alacant, relatiu a la modificació puntual número 2 del Pla General Municipal de Petrer. Canvi de qualificació de sòl en UBO 4.2 la lloma Badà.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9110


Data del document
:   23-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Petrer
    * pla d'urbanisme

ACORD de 23 de juliol de 2001, de la Comissió Territorial d'Urbanisme d'Alacant, relatiu a la modificació puntual número 2 del Pla General Municipal de Petrer. Canvi de qualificació de sòl en UBO 4.2 la lloma Badà. [2001/A9110]
  
Vist l'expedient de referència i sobre la base dels següents antecedents i consideracions:
  
Antecedents de fet
  
1. El projecte de modificació puntual número 2 del Pla General es va sotmetre a informació pública durant un mes mitjançant l'Acord del Ple de l'Ajuntament del dia 28 de setembre de 2000 per majoria absoluta, i es publica l'anunci en el Diari Oficial de la Generalitat Valenciana de 24 d'octubre de 2000 i en el diari La Verdad del 16 d'octubre del mateix any. Durant el pertinent període d'exposició pública, Construcciones Gran Torregrosa, SL, va presentar un escrit pel qual s'interessa una documentació i es reserva la facultat de presentar al·legacions. Entorn del mencionat escrit es troba l'informe jurídic en l'expedient. El projecte va ser aprovat provisionalment pel mateix òrgan amb data 21 de desembre de 2000 per majoria absoluta.
  
2. La documentació està integrada per memòria informativa i justificativa, plans d'ordenació.
  
3. L'objecte de l'expedient és la requalificació d'una superfície de 4.996,22 metres quadrats de sòl classificat en el vigent Pla General com a urbà, UBO 4.2 la lloma Badà, d'ús residencial per ús dotacional-zona verda.
  
La mencionada superfície està delimitada pel nord, est i oest pel carrer de la Trinitat, 4, i al sud, pel límit del sòl urbà amb sòl no urbanitzable d'especial protecció ecològica i paisatgística ?unitat fisiogràfica U 1.5 (serra del Cid i piemonts)
  
Es justifica la proposta plantejada a partir d'un informe d'interés mediambiental sol·licitat per l'Ajuntament que s'adjunta a l'expedient, el qual estudia i analitza la parcel·la, amb indicació que presenta característiques anàlogues als terrenys confrontants de piemont de la unitat fisiogràfica U 1.5 (serra del Cid i piemonts) classificada de sòl no urbanitzable d'especial protecció ecològica i paisatgística, i es considera que la vegetació de tota la lloma suposa un perímetre de protecció paisatgística que és convenient mantenir i millorar.
  
Consideracions tecnicojurídiques
  
1. El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
2. La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
3. Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
4. La Comissió Territorial d'Urbanisme a proposta del director general d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 I 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual núm. 2 del Pla General en el sòl UBO 4.2 la lloma Badà del municipi de Petrer.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana, a l'efecte de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 23 de juliol de 2001.- La secretària de la Comissió Territorial d'Urbanisme: Rosario Berjón Ayuso.